Hjælp til handicappede

Microsoft bestræber sig på at gøre sine produkter og tjenester lettere at bruge for alle. Denne Hjælp-fil indeholder oplysninger om følgende funktioner, produkter og tjenester, som gør Microsoft-produkter lettere at bruge for handicappede. Se Windows Hjælp eller Windows 95 Brugerhåndbog for at få yderligere oplysninger.

Tilpasning af Microsoft Windows, Microsoft Windows NT og Microsoft Windows 95

Bemærk!

Disse oplysninger gælder kun, hvis du har købt Microsoft-produktet i USA. Hvis du har købt Microsoft Windows, Windows NT eller Windows 95 uden for USA, indeholder din Windows-pakke et kort med oplysninger om lokale Microsoft-afdelinger samt Microsoft-produktsupport, -telefonnumre og -adresser. Du kan kontakte den lokale Microsoft-afdeling for at finde ud af, om den type produkter og tjenester, der beskrives i disse Hjælp-emner, er tilgængelige i dit område.


Access Pack til Microsoft Windows 3.1 og Microsoft Windows NT

Microsoft tilbyder Access Pack til Microsoft Windows og Windows NT, som giver handicappede med bevægelses- eller hørevanskeligheder lettere adgang til computere, der kører Windows eller Windows NT. Access Pack er kun tilgængelig på engelsk. Access Pack indeholder funktioner, der:

Gør det muligt at foretage tastekombinationer med SKIFT-, CTRL- og ALT MED én finger.

Ignorerer utilsigtede tastetryk.

Justerer den hastighed, som et tegn gentages med, hvis du holder en tast nede, eller slår gentagelsen af tegn helt fra.

Forhindrer ekstra tegn, hvis du ved en fejl trykker på en tast mere end én gang.

Giver dig mulighed for at kontrollere musmarkøren ved hjælp af tastaturet.

Giver dig mulighed for at kontrollere tastaturet og musen ved hjælp af en alternativ inputenhed.

Giver dig en visuel meddelelse, når computeren bipper eller udsender andre lyde.

Access Pack til Microsoft Windows findes i Microsoft Windows-driverbiblioteket i filen Accp.exe. Access Pack til Microsoft Windows NT findes i Microsoft Application Note WN0789. Hvis du har et modem, kan du hente Accp.exe eller WN0789.exe, som er selvudpakkende arkivfiler, fra følgende netværksserviceprogrammer:

CompuServe

GEnie

Microsoft Partner Network

Forskellige brugergruppe-BBS (f.eks. BBS på netværket Association of PC User Groups)

I /SOFTLIB/MSLFILES på Internet-serverne FTP.MICROSOFT.COM og WWW.MICROSOFT.COM.


Tilbehør fra andre producenter, der kan hjælpe handicappede

Der findes et stort udvalg af hardware- og softwareprodukter fra andre producenter, der kan gøre PC'er lettere at bruge for handicappede. Blandt de forskellige typer produkter, der er tilgængelige til operativsystemerne MS-DOS, Microsoft Windows og Microsoft Windows NT, er:

Programmer, som forstørrer eller ændrer farven på oplysningerne på skærmen til brugere med synshandicap.

Programmer, som beskriver oplysningerne på skærmen med punktskrift eller i digital tale for brugere, der er blinde eller har læsevanskeligheder.

Hardware- og softwaretilbehør, som ændrer musens og tastaturets funktionsmåde.

Programmer, som giver brugere mulighed for at "skrive" ved hjælp af musen eller deres stemme.

Software til forudsigelse af ord eller sætninger, som giver brugerne mulighed for at skrive hurtigere og med færre tastetryk.

Alternative inputenheder, f.eks. enkelt kontakt- eller pegepind-enheder, for brugere, der ikke kan bruge mus eller tastatur.


Tilpasning af Microsoft Windows, Microsoft Windows NT og Microsoft Windows 95

Der er mange måder, du kan tilpasse Microsoft Windows og Windows NT på, så programmerne kan benyttes af brugere med forskellige syns- og bevægelseshandicap, uden af det kræver yderligere software eller hardware. Disse måder omfatter forskellige metoder til justering af skærmens udseende og musens og tastaturets funktionalitet. De tilgængelige metoder afhænger af, hvilket operativsystem du bruger. Forskellige Application Notes beskriver de metoder, der er tilgængelige til hvert operativsystem.

Se den relevante Application Note for at få oplysninger om, hvordan dit operativsystem kan tilpasses til handicappede.

Operativsystem	Application Note
Microsoft Windows 3.0	WW0786.txt
Microsoft Windows 3.1	WW0787.txt
Microsoft Windows til Workgroups 3.1	WG0788.txt
Microsoft Windows NT 3.1 og 3.5	WN0789.exe
Microsoft Windows 95	WN1062